Miss World 1992

Ang Miss World 1992 ay ang ika-42 edisyon ng Miss World pageant, na ginanap noong 12 Disyembre 1992 sa Sun City Entertainment Center sa Sun City, Timog Aprika. 

Pagkatapos ng kompetisyon, kinoronahan ni Ninibeth Leal ng Beneswela si Julia Kourotchkina ng Rusya bilang Miss World 1992. Ito ang unang beses na nanalo ang Rusya bilang Miss World. Nagtapos bilang first runner-up si Claire Elizabeth Smith ng Reyno Unido, habang nagtapos bilang second runner-up si Francis Gago ng Beneswela.

Mga kandidata mula sa walumpu't-tatlong bansa at teritoryo ang lumahok sa kompetisyong ito. Pinangunahan nina Billy Dee Williams, Jerry Hall, Doreen Morris, Suanne Braun, at Deborah Shelton ang kompetisyon.

 Kasaysayan 

 Lokasyon at petsa 
Noong 4 Abril 1992, inanunsyo ng mga Morley na magaganap ang edisyong ito sa Sun City Superbowl sa Sun City Resort, Timog Aprika, matapos nilang magkaroon ng kasunduan sa Sun International, ang kompanyang nagpapatakbo ng Sun City. Unang inanunsyo na magaganap ito sa Nobyembre bilang parte ng mga pagdiriwang para sa pagbubukas ng Palace of the Lost City sa loob ng Sun City. Kalaunan ay inanunsyo na magaganap ang kompetisyon sa 12 Disyembre 1992, ilang araw matapos buksan ang Palace of the Lost City.

 Pagpili ng mga kalahok 
Ang mga kalahok mula sa walumpu't-apat na bansa at teritoryo ay napili upang lumahok sa kompetisyon. Tatlong kandidata ang nailuklok matapos ang pag-urong ng orihinal na kalahok.

 Mga pagpalit 
Bagama't handa na ang kanyang mga gamit patungong Timog Aprika para sa Miss World, nagpasiya si Miss Spain 1991 Sofía Mazagatos Gómez na hindi magpatuloy sa kompetisyon, at siya ay pinalitan ni Samantha Torres. Dapat sanang lalahok si Miss Namibia 1992 Anja Schroeder, ngunit siya ay pinalitan ng kayang first runner-up na si Linda Schulz dahil sa hindi isiniwalat na dahilan. Dapat din sanang lalahok si Binibining Pilipinas-World 1992 Marilen Espino sa edisyong ito, ngunit dahil nagkaroon ito ng bulutung-tubig ilang araw bago tumungo sa Timog Aprika, siya ay kinailangang palitan agad ni Binibining Pilipinas-Maja 1992 Marina Pura Benipayo upang kumatawan sa Pilipinas.

 Mga unang pagsali, pagbalik, at pag-urong 
Lumahok sa unang pagkakataon ang mga bansang Eslobenya, Kroasya, Rusya, at Ukranya. Bumalik sa edisyong ito ang mga bansang Sambia na huling sumali noong 1974; Seykelas na huling sumali noong 1975; Bermuda at Uganda na huling sumali noong 1989; at Hong Kong, Kanada, at Sri Lanka na huling sumali noong 1990.

Hindi sumali ang mga bansang Belis, Gana, Honduras, Kenya, Peru, at Yugoslavia sa edisyong ito. Hindi sumali si Melanie Smith ng Belis dahil sa kakulangan sa preparasyon at sa pagpopondo. Hindi rin sumali sina Yanina Elizabeth Fajardo ng Honduras at Ingrid Yrivarren ng Peru dahil sa kakulangan sa pagpopondo. Hindi sumali ang mga bansang Gana, Kenya, at Yugoslavia matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok sa unang pagkakataon ang Albanya sa katauhan ni Valbona Selimllari, ngunit hindi ito nakapagpatuloy sa kompetisyon dahil sa problema sa kanyang visa. Hindi rin nakatuloy sa kompetisyon si Ruth Merila ng Estonya dahil sa problema sa kanyang visa.

 Mga resulta 

 Mga pagkakalagay 
Pagkakalagay Kandidata Miss World 1992  Rusya – Julia Kourotchkina 1st runner-up  Reyno Unido – Claire Elizabeth Smith 2nd runner-up  Beneswela – Francis Gago Top 5  Polonya – Ewa Wachowicz
  Timog Aprika – Amy Kleinhans Top 10  Bahamas – Jody Weech
  Dinamarka – Anja Hende Brond
  Estados Unidos – Sharon Belden
  Israel – Ravit Asaf
  Pinlandiya – Petra von Hellens

 Mga Continental Queens of Beauty 
KontinenteKandidataAprika  Timog Aprika – Amy KleinhansAsya at Oseaniya  Taylandiya – Metinee Kingpayome Europa  Rusya – Julia KourotchkinaKaamerikahan  Beneswela – Francis GagoKaribe  Bahamas – Jody Weech

 Mga espesyal na parangal 
ParangalNagwagiMiss Photogenic  Israel – Ravit AsafMiss Personality  Guwatemala – Ana María JohanisBest National Costume  Kanada – Nina Khilji

 Kompetisyon 

 Pormat ng kompetisyon 
Tulad noong 1988, sampung semi-finalist ang napili sa pamamagitan ng mga paunang aktibidad at mga personal interview. Lumahok sa swimsuit competition at evening gown competition ang sampung mga semi-finalist. Pagkatapos nito ay pinili ang limang pinalista, at kalaunan ay napili ang limang pinalista na sumabak sa final interview.

 Komite sa pagpili 

 Final telecast 

 Kim Alexis – Amerikanang supermodel
 Jarvis Astaire – Pangulo ng Variety Club International
 Yvonne Chaka-Chaka – Mang-aawit mula sa Timog Aprika
 Joan Collins – Ingles na aktres
 Suzanne de Passe – Direktor ng Motown
 Anthony Delon – Pranses na aktor
 Eric Morley – Tagapagtatag ng Miss World
 Mbongeni Ngema – Direktor ng pelikulang Sarafina
 Gary Player – Propesyonal na manlalaro ng golf mula sa Timog Aprika
 Sidney Sheldon – Amerikanong manunulat, direktor, at producer
 Ivana Trump – Tseko-Amerikanang negosyante, dating asawa ni Donald Trump
 Alan Whicker – Ingles na mamamahayag sa telebisyon

 Mga kandidata 
Walumpu't-tatlong kandidata ang lumahok para sa titulo.
Bansa/TeritoryoKandidataEdadBayan AlemanyaCarina Jope21Francfort del Meno ArhentinaClaudia Bertona23Cordoba ArubaSolange Nicolaas22Savaneta AustralyaRebecca Simic20Sydney AustryaKerstin Kinberg20Graz BahamasJody Weech18Bimini BelhikaSandra Joine23Amberes BeneswelaFrancis Gago19Maturín BermudaDianne Mitchell24Pembroke BrasilPriscila Furlan20São Paulo BulgaryaElena Draganova17Sopiya BulibyaVerónica Pino21Tarija CuraçaoCristina Bakhuis20Willemstad CzechoslovakiaGabriela Harsanyová21Košice DinamarkaAnja Hende Brond20Aalborg EkwadorStephanie Krumholz18Guayaquil El SalvadorRaquel Durán18San Salvador EslobenyaNataša Abram17Koper EspanyaSamantha Torres19Ibiza Estados UnidosSharon Belden26Coral Gables GresyaEvgenia Paschalidi20Athens GuamMichelle Cruz20Santa Rita GuwatemalaAna María Johanis22Lungsod ng Guatemala HamaykaJulie Houghton23Kingston HaponKaoru Kikuchi17Tokyo HibraltarMichelle Torres17Alameda Hong KongPatsy Lau23New Territories IndiyaCeline Lopez23Bangalore IrlandaSharon Ellis22Cork IsraelRavit Asaf18Lehavim ItalyaPaola Irrera19Mesina KanadaNina Khilji25Toronto Kapuluang Birheng BritanikoBisa Smith17Tortola Kapuluang Birhen ng Estados UnidosLeah Webster19St. Thomas Kapuluang KaymanPamela Ebanks19Grand Cayman KolombyaWguerddy Oviedo20Santa Fe de Bogotá Kosta RikaMarisol Soto19San Jose KroasyaElena Šuran21Rovinj LetonyaZane Vaļicka19Cēsis LibanoNicole Bardawil20Keserwan LupangluntiLaali Lyberth18Nuuk LupangyeloMaría Rún Hafliðadóttir20Reikiavik MakawHo Lok-I22Makaw MalaysiaFazira Wan Chek18Kuala Lumpur MaltaNoelene Micallef19Fgura MawrisyoSarasvadee Rengassamy23Port Louis MehikoCarmen Lucía Fernández22Mérida NamibyaLinda Schulz19Windhoek NiheryaSandra Petgrave20Lagos NoruwegaKjersti Brakestad19Oslo Nuweba SelandiyaKarly Kinnaird19Dunedin OlandaGabrielle van Nimwegen21Stoutenburg PanamaMichelle Harrington19Lungsod ng Panama  ParagwayLourdes Zaracho18Asunción PilipinasMarina Pura Benipayo24Maynila PinlandiyaPetra von Hellens19Turku PolonyaEwa Wachowicz22Kraków Porto RikoLianabel Rosario 21Trujillo Alto PortugalFernanda Manuela Santos20Lisboa PransiyaLinda Hardy19Nantes Republikang DominikanoGina María Rojas21Concepción de La Vega Republika ng TsinaCheng Wei-wei24Taipei Reyno UnidoClaire Elizabeth Smith21Chester RumanyaCamelia Ilie19Bucharest RusyaJulia Kourotchkina18Shcherbinka SambiaElizabeth Mwanza21Lusaka SeykelasMyrna Hoareau22La Digue SingapuraJennifer Wong20Singapura Sri LankaIshara Makolange18Colombo SuwasilandiyaCandy Litchfield18Mbabane SuwesyaUlrika Johansson25Trollhättan SuwisaValerie Bovard21La Tour-de-Peilz TaylandiyaMetinee Kingpayome20Bangkok Timog AprikaAmy Kleinhans24Cape Town Timog KoreaLee Mi-young23Seoul Trinidad at TobagoRenée Garib20St. Joseph TsilePaula Caballero22Santiago TsipreMaria Kountouris19Nikosya TurkiyaOzlem Kaymaz18Istanbul UgandaDorothy Olga Mazoe Nampima19Masaka UkranyaOksana Sabo19Kirovohrad UnggaryaBernadette Papp19Balatonalmádi UrugwayLeonora Dibueno25Montevideo

 Mga tala 

 Mga sanggunian 

 Panlabas na kawing 



Kategorya:Miss World